open-index/open-wikipedia-markdown huggingface dataset:
Abangani

**Abangani** kubabantu ophila nabo ngamalanga begodu obathembako bonyana ungabelana nabo indaba zakho ongazitjeli abanye abantu. Kungilabo bantu abalunikela isekelo olidingako epilweni bakwenze uzizwe wamukelekile begodu uthandwa.Abangani kungilabo bantu abaphila boke bogodu abathanda izinto izifanako begodu abakhona ukucoca babonisane ngepilo. Kubabantu abazanako bonyana umunye uthanda ini begodu akathandi ini, kungilabo bantu abakghona ukukujamela nalokha wena ungekho

### '''Ubuhle bokubamngani'''
Abangani kubabantu abangasikhuthaza bonyana silinge nofana sense izinto ezitja epilweni ezizosenza bona sikhule nanyana siphumelele. Abangani bangakukhuthaza bona ulandele izinto ongaba nekareko kizo. Abangani basihlanganisa nabanye abangani babo nofana basise kwezinye indawo lapho sizokwazana khona nabanye abantu abangasilekelela ukuthuthuka nofana ukufezekisa amaphupho wethu. Abangani bangalekela ngezinye izinto zemakhaya ezifana nokuthutha, ukugada abantwana nangemali.Ngesinye isikhathi lokha nawusemrarweni nofana nawudanileko abangani basinikeza ihlombe esizokulilela kilo sethule imiraro yethu bese umngani akuphe isiluleko nofana akududuze.

### '''Izinto ongazicala ukubona umngani omuhle'''
Umngani omuhle ujama nawe ngeenkhathi zoke  akusekele. Akakhulumi ngokuhluleka kwakho kwabanye abantu abangakuthandiko nofana aveze indaba zakho omthembe ngazo. Kumumuntu okutjela amaqiniso nanyana akangazwisa ubuhlungu kangangani, begodu ukghona ukuthembela kuye lokha nawufuna isekelo.Kumumuntu okhuluma naye khulu nanyana angekho eduze niyathintana ngomaliledinini. Kumumuntu okghona ukukulalela lokha nawukhulumako angakupheleli ihliziyo. Nalokha nasele ucedile ukhuluma ukuphendula ngependulo ezokwakha.Umngani omuhle lokha nawehlelwe zizimo nofana iintjhijio ezinzima kuba okukhombisa ukuzwelana nawe. Uzifaka enyathelweni zakho  azisise amazizo wakho  nombona wakho ngesikhathi lesoUbungani kuyinto kuyinto ehle eletha ithabo, ukududuzeka  emaphilweni wabantu umuntu lokha anakathole umngani omuhle kufuze bona ache ubudlelwane bakhe nomngani loyo bukhule buhlale iminyaka.

## Iinkomba
Ubulelesi

**Ukuphanga** sisenzo sokuphanga nofana ubudlwangudlwangu bobulelesi ngabantu abahlasela ngemikhumbi nofana ngesikepe abahlasela omunye umkhumbi nofana indawo eseduze nelwandle, ngokujayelekileko ngomnqopho wokweba imithwalo nezinye izinto ezibizako. Labo abenza izenzo zokuphanga babizwa ngokuthi **ma-pirates** ngelimi lesiNgisi, begodu imikhumbi esetjenziselwa ubugebengu ibizwa ngokuthi **mikhumbi yama-pirates** . Izehlakalo zokuthoma ezitlolwe phasi zokukhwabanisa bezikhona ngekhulu le-14 BC, lokha abantu beLwandle, isiqhema sabahlaseli belwandle, nabahlasela imikhumbi ye- Aegean ne-Mediterranean. Iindlela ezincani ezidosela ukuthunyelwa kwemikhumbi eendleleni eziqagelekako sele zidale amathuba wobugebengu,  kanye nokuhlasela kwezokurhweba .

Iimbonelo zomlando zeendawo ezinjalo zifaka hlangana amanzi we- Gibraltar, i- Strait of Malacca, i-Madagascar, i -Gulf of Aden, kanye ne- English Channel, lapho izakhiwo zendawo zasiza ukuhlaselwa kwamapirate.   Ibizo elithi *ubugebengu* ngokuvamileko litjho ubugebengu belwandle, nanyana ibizo leli sele litjho izenzo ezenziwa ephasini,  emoyeni, emanethiwekhini wamakhomphyutha, kanye (ngeendaba zesayensi) emkhathini. Ubulelesi buvame ukungafaki ubulelesi obenziwe mthengisi emkhunjini wakhe (isib. ukweba), kanye nokuthengisa ngasese, okutjho ukugunyazwa ngurhulumende wombuso .
Ukubulala

## Ukubulala
**Ukubulala** kusisenzo sokuthatha ipilo yomuntu umuntu. Abantu babulala ngenzathu ezinengi abanye babulala ngesizathu sokuzivikela nofana sokuvikela abanye abantu. Elinye lamalungelo wabantu kulilungelo lokuphila ngikho isigwebo sentambo sasuswa. Ikolo ifundisa bona akukafaneli bona abantu babulalane. Isibonelo ibhayibheli emthethweni elitjhumi kuno mthetho oyala abantu bona bangabulali.

## Imihlobo yokubulala

### Ukubulala ngehloso
Lokhu kubulala umuntu uhlelile bona uzombulala njani beodu nini. Umuntu ngaphasi kwamhlobo angabulawa ngesigidi, nomukhwa nofana ngetjhefu.

### Ukubulala ngaphandle kwehloso
Lapha umuntu angabulala omunye umuntu angakahleli. Umuntu angathi uazivikela emuntwini omhlukumezako agcine sele abululelel umuntu loyo angakahlosi.

### I-Euthanasia
Lokhu nakho kukubulala ngehloso kodwana kwenzeka ebantwini abagulako abasele baphila ngemitjhini nengcondo zabo sele zingasasebenzi. Abantu bekhabomuntu loyo ogulako bayavumelana bona bazokucima imitjhini bese umuntu ahlongakale ukuze akghone ukuphumula eenhlungwini azizwako lokha nakaleleko.

### Ukuzikhunga
Abanye abantu lokha nabacalanga nobunzima bephasi bagcina sele babona ngathi asisekho isidingo sokuphila bese bagcine bathaha amaphilo wabo. Abantu abazibulalako bayazilengisa, abanye basela itjhefu nofana bazidumuze.

## Izinto ezingabangela ukubulala

### Ipi
Abantu bangabulalana ngesibanga sepi. Lokha abantu nabalwako bagcina selel badumuzanan nofana bagwane bese umuntu ophe igaze bekagcine ahlongakale. Namasotja lokha nakasepini ayodumuzana bese amanye agcine abulewe.

### Ukugula
Abanye abantu nabugule khulu bagcina bababulele ngokuthi bacime imitjhini ebalekelela ukuphila bese abantu bagcie sele bahlongakele. Abanye bagandeleleka ngomkhumbulo bagcine bathatha amaphilo wabo.

### Iingozi
Ukungea engozini kungokhunye okubangela abantu bona bahlongakale. Abantu bangenza ingozi bakutuke ngekoloyi nofana ngebhesi balimale, nangabe abatholi isizo msinyana bangagcina sele bahlongakele. Kubangellwa kukuthi abanye balimele endaweni ezibucayi nofana balahlekelwe ziingazi ezinengi emzimbeni.

### Ukweba nobulelesi
Ukweba nokho kungenza bona abantu bagcine babulawa. Umuntu lokha nakayokweba nofana ayokulelesa nakabona ukuthi kunabantu abambonileko abangafuna ukumveza emapholiseni angacina sele ababulala ngehloso yokutjhabalalisa ubufakazi.

## Isiphetho
Ukubulala kuyinto embi ethaths amaphilo wabantu. Abantu bangabulawa ngesbanga sepi, iingozi, ubulelesi nofana ukugula. Ukubulala kuyinto embi nanyana kungasiyo ihloso ngombana woke umuntu unelungelo lokuphila.
Isikhathi

## Isikhathi
Isikhathi kuyindlela yokumeda ubude bekwenzeka kwezinto. Kukuragela phambili kusukela ekadeni ukuya esikhathini sanamhlanje nofana esizako. Isikhathi simedwa ngendlela ezinengi ukuya ngobude baso. Ukumeda nofana ukubala isikhathi kusetjenziswa amakhalenda, namawatjhi wesikhathi. 

## Iindlela zakade zokumeda isikhathi
Ekadeni abantu bebameda isikhathi ngelanga bona likuyiphi indawo emafini. Ngamasa bamede ngokulila kweenkukhu nofana ngenyezi.Ukutjhuguluka kweenkhathi zonyaka khabe bakumeda ngokuvela nokunyamalala kweenlwana ezithileko nofana ngokumila kweenthelo ezithileko. Isibonelo ama-orentji amila lokha nakungena ubusika

## Ukuqakatheka kwesikhathi
Isikhathi uyinto eqakathekileko emaphilweni wabantu begou sakhamba sikhambile angekhe sabuyela emuve. kufuze abantu basisebenzise ngendlela efaneleko ukuze babalekele ukuzisola. Isikhathi sisisiza bona sikghone ukuzwisisa izolo, inamanhle ne kusasa. Ngaphandle kwesikhathi amaphilo wabantu angatjharagana ngombana angekhe bazi lapho basuka khona begodu nalapho bayakhona

## Ukubala isikhathi

### Unyaka neenyanga
Unyaka munye unamalanga ama-365 begodu unenyanga ezili-12.

### Iveke namalanga
Iveke yinye inamalanga alikhomba  begodu ilanga linye linama iri-ama-24

### Ama-iri
Iri linye linamaminithi ama-60, begodu neminithi linye linemizuzu ema-60.

## Isiphetho
Isikhathi ngiso esenza bona amaphilo wabantu aragele phambili, abatu bakghone ukuzazi bona babuya kuphi noma bayaphi.  Kufuze sibulunge isikhathi begodu sisisebenzise kuhle ukubalekela ukuzisola ngombana isikhathi angeze sabiselwa emuva.
Ukukhubazeka

## Ukukhubazeka
**Kukulokha** umuntu aphila  angaguli kodwana kube khona isitho sakhe somzimba esingekho, esingasebenziko nofana esingakakheki kuhle njengasabanye ngokwemvelo. Ukukhubazeka akutjho bona umuntu uyahluleka nofana kufanale aphathwe ngokuhluka kunabanye abantu. Ukukhubazeka kungaba yinto umuntu azalwa nayo nofana kuyinto engehlela umuntu lokha aphile bese ehlelwe kugula nofana ingozi ezomtjhiya akhubazikile.
Abantu abakhubazekileko eSewula Afrika banesibonelelo semali abasitholako esivela kurhulamnde. Isibonelelo lesi sibalekela bona bakghone ukufeza iindingo zabo begodu bakgone ukuba nemali yokudla ngombana abanye babo abakghoni ukusebenza. 

## Izinto ezingabangela ukukhubazaka

### Iindakamizwa
Umuntu wengubo lokha nakasidisi bese asebenzise iindakamizwa kungabangela bona Umntwana akhubazele ngombana iindakamizwa zizothikameza bona Umntwana akhule ngesibelthweni bese Umntwana agcine sele akhubazekile. Umntwana angakhubazeka emzimbeni nofana emkhumbulweni.

### Ukulimala
Umuntu nakasidisi nakungenzeka bona awe kabuhlungu nofanaavelelwe yingozi lokhu kungenza bona Umntwana asidisi yena avele akhubazekile. Okhunye kungenzeak bona kwenzakale iimphoso lokha umma nakabelathako lokhu kungenza bona avele akhubazekile.

### Isotja lomndeni
Okhunye ukukhubazeka komntwana kungabangelwa lisotja lomndeni bese isotja leli lidlulele emntwaneni.  Isibonelo nangabe Umntwana ubelethwa emndenini wabantu abangakaphili kuhle engcondweni kunamathuba wokobana nomntwana wakhona angpvela angakaphili engcondweni ngombana kuzabe kudlulele isotja lomndeni lokukhubazeka emntwaneni.

## Imihlobo yokukhubazeka

### Ukukhubazeka komzimba
Lokhu kukhubazeka ngilokhu ekwenza bona umuntu angakhoni ukukhamba. Lokhu kubangelwa kukobana aquntwe inyawo, isifo samathambo nokhunye. Omunye angahlala angabi nesandla ngesibanga sengozi angina kiyo nofana isandla singasebenzi ngesibanga sokuthi alimele imisipha bese imisipha le yenza bona isandla singakghoni ukusebenza. Abanye babelethwa banganazo inyawo nofana izandla. Laba abanganazo inyawo basebenzisa isitulo samavilo ukukhamba.

### Ukukhubazeka zithozombiza(Sensory)
Abanye abantu babanokukhubazeka bokungaboni emehlweni, nofana babone ngokufifiyela. Ukukhubazela lokhu kungabangelwa kugula okufana nama-Cataracts, glaucoma nokhunye.Ananye abantu bazalwa bangezwa  nofaa banobudisi bokuzwa  nesibanga sokubana kulimele I cochlear ngaphakathi kwendlebe zabo. Icochelear kuyinto engaphakthi kwendlebe egobeke ngathi litjhongololo lokha nalileleko.

### Ukukhubazeka ngokokhumbulo nofana engcondweni
Ukukhubazeka lokhu kwenza bona umumntu ingcondo yakhe ingasebenzi kuhle. Okhunye ukukhubazeka kungavela ngokuthi Umntwana abe ne autism ekuyinto eyenza bona Umntwana abenobudisi bokukhuluma nokuzibandakanya abantu athande ukuba yedwa. Umuntu oone autism akafuni abantu basenzise izinto zakhe begodu akazwani namatjhuguluko enzeka yena akangakatjelwa.

## Isiphetho
Ukuphila nokukhubazeka akutjho ukwahluleka ngombana abantu abakhubazekilo bayokghona ukuphila njengabanye abantu benze izinto ezikulu ezitjengisako bona baphelele begodu bahlakaniphile.
Ubuhlobo

**Iinhlobo** kubabantu abaphuma emndenini munye bahlobene ngengazi nofana ngomtjhado. Abantu abazinhlobo bangaba neembongo ezifanako nanyana bangabi nazo.Iinhlobo zingabonakala nangesotja elifanako lomzimba isibonelo: ubude nofana ukunona. Iinhlobo kubabantu abadlali indima eqakathekilo epilweni yomuntu ngombana ngizo oba nobudlelwane obuseduze nobunamandla nabo.

Iinhlobo ziqakathekile ngombana zikghona ukukwenza uzizwe wamukelekile, uzazi ukuthi ungubani nokuthi wazi amasiko nemvelaphi yakho.Abantu abadala abazinhlobo zakho bakghona ukukunikela iinluleko nokuhlakanipha ekuzokwenza bona ukghone ukuthatha inqunto ezihle zepilo.

Iinhlobo zingilabo bantu abangakwenza bona ukghone ukubona ukuthi imikghwa ethileko uyithethephi begodu ukghone ukwazi ukuthi izinto ozenzako uzenza ngombana ufuze ubani emndenini wekhenu.Iinhlobo zikghona ukukunikela isekelo olidingako ngombana abantu abazinhlobo kungilabo bantu engekhe abakulahlela ithemba nanyana sewuhluleka. kungizo ezizwelalana nawe zikunikeze ithando elinganambadela.

## Iimbonelo zeenhlobo
Umama-Mumuntu wengubo okubelethako

Ubaba -Mumuntu wembaji okubelethako

Ugogo-Ngumma kamamakho nofana kababakho

Umkhulu- Ngubaba obelethe umamakh nofana ubabakho

Ukhokho- ngumma obelethe ugogo

Umani- Ngudadwabo kamma omnani

URhulu- Ngudadwabo kamma omkhulu

Umalume- Ngu bhuthi kamma

Usonghwana- Ngubhuti wakhe likababa omncani

Usorhulu-Ngubhuti kababa omkhulu

Ukhgari- Ngudadwabo kababa

Umntamama-mtwana kamalume, kamani nofana karhulwakho.

Umzala- Umtwana kakghari nofana kasonghwana wakho
Ukuthaba

## Ukuthaba
Ukuthaba kukulokha uzizwa kamnandi emphefumulweni, wanelisekile begodu unganasidingo esikutlhorisako. Ukuthaba yinto yangaphakathi komuntu kodwana ithelelwa  zizinto ezenzeka ebhodulukweni lomuntu. Isibonelo lokha umuntu nasele azuza umnotho, ukuhlonipheka nobudlelwano obuhle ngabantu uzithola athabile ngokwemvelo.

## Ubuhle bokuhlala uthabile
Umuntu ohlala athabile akusilula bona angenwe magulo, begodu negazi lakhe likhamba kuhle emzimbeni lingaphazamiseki, amosotja womzimba ahlala wakhe ahlala qinile anamandla. Abantu abahlala bathabile bagcine baphile iskhathi eside bangagugi msinyanaAbantu abalala bathabile bakghona ukwenza ubudlelalwane nabanye abantu lula begodu bakghona nokuthuthukisa mphakathi wabo ebahlala kiwo.

## Izinto ezingavimbela abantu bona bangathabi
Ukusaba, ukungazithembi kungenza bona umuntu abe nobudisi bokuhlala athabile. Ukucabanga izinto eziceda ithemba nakho kuyamenza bona umuntu aphelelwe lithabo bese agcine adanile ngombana ugcina sele azizwa ngathi akukho okuhle angakwenza.

Indlala nayo iyamenza umuntu bona angathabi ngombana akekho umuntu ongathaba lokha nakaswelileko   nofana nakanganayo imali yokufeza iindingo zakhe. Woke umuntu isidingo sakhe sokuthoma kukudla nasele angatholi imali ezomlekela bona adle nofana ageze angekhe kube lula bona ahlale athabile. 

Inkundla zokuthintana zingenza bona umuntu angathabi ngombana abantu bafaka okuhle ukubenzakalelako kwaphela, bese umunye umuntu onganalwazi angathi nakatjheje lokho eenkundleni zokuthintana azibone ngathi nguye yedwa onemiraro  agcine see aphelelwa lithabo.

## Izinto ongazenza ukuhlala uthabile

### Ukuzithabulula
Ukuzithabulula nokudla Ukudla okunepilo kuyasiza bona umuntu ahlale athabile ngombana ukuzithsbulula kwehlisa izinga lokukhathazeka emuntwini. Ukulala esikhathi esaneleko esilingana ama-iri ali-8 khona umzimba uzokutholaisikhathi sokuphumula kuhle.

### Ukuzinakekela
Umuntu ukuze ahlale athabile kufuze bona enze izinto zokuledlha, azikhiphile endaweni zokuzithabisa, enze ne-yoga ukuze alekelele umizwa yakhe bona ijabule
Igazi

**Igazi** kumamanzi abovu akhamba umzimba woke ngaphakathi komuntu. Kuyinto eqakatheke khulu eyenza bona umuntu akghone ukuphila. Ngaphandle kwegazi akekho umuntu ongakghona ukuphila. Ihliziyo limpompa igazi elizele i-oksijini lisuke ehliziyweni bese likhambe umzimba woke. Igazi lenza bona umzimba usebenze kuhle. Lokha nawunganagazi kuhle nofana igazi lakho lingakhambi kuhle emzimbeni kungab namagula athileko ongawathola nawumumuntu.

### Izinto ezitholakala ngaphakathi kwegazi
Iplazima, Le kuyungcenye yegazi emamanzi eyanza amaphesende ama-55. Ingcenye le iphethe amanzi, itswayi, iswigiri, amafutha Kanye nama phrotheyini.Amaseli abovu wegazi, wona Sebenza ukuthwala i-oksijini esuka emaphaphini uyise emzimbeni phezu kwesikhumba nofana enyameni. Amaseli lawa anephrotheyini ebizwa bona yi- haemoglobin, ekungiyo eyenza bona igazi libe nombala obovu.Amaseli amhlophe wegazi, ngelimi lesingisi abizwa bona ma- luecytes ngiwo asiza amasotja womzimba bona akghone ukulwisana namagulo.Amaplatileti, awanabumbeko begodu mancani kodwana adlala indima ekulu ekwenzeni bona igazi likghone ukwenza amatlothi.

### Ukukhamba kwegazi emzimbeni
Ama-Arteries, kumisipha ekhambisa igazi elizele i-oksijini lisuka ehliziyweni bese alikhambe lisuke ehliziyweni likhambe umzimba woke.Amaveyini, kumithambo ephatha igazi eliphelelwe yi-oksijini emzimbeni ilibuyisele ehliziyweni ukuthi ihloziyo iyolipompa.Amakhaphilari, kumithambo emincani eyamukela esenyameni eyamukela I-oksijini nemisoco. Ingazi ziqakathekile emaphilweni wabantu ngombana umuntu angeze aphila ngaphandle kwegazi. Igazi ngilo elenza bona umuntu aphile kuhle, likusuka ehliziyweni likhambe umzimba woke bese likhambisa i-oksijini ngama atheri bese liphinde libuye ngomsipha wamaveyini sele linganayo i-oksijini libuyele ehliziyweni.

## Iinkomba
Umlilo

**Umlilo** kuyinto ebaswako, ivuthe bese isenzela umtjhiso. Kuyinto eqakathekileko emaphilweni wabantu.

## Umsebenzi womlilo

### Ukufuthumala
Umlilo ukghona ukuletha ukufuthumala emakhayeni. Isibonelo lokha abantu nabezwa amakhaza bayakghona ukubasa umlilo bawothele bese bazizwe bafuthumele.Abanye bakghona ukubasa amahitha ukuthola ukufuthumala.

### Ukukhanya
Umlilo ukghona ukuletha ukhanyana ngombana lokha nawungawubasa lapho kumnyama khona kugcina sele kuba nokhunya okuba khona abantu abawubasileko bagcina sele bakghona ukubonana ebumnyameni.

### Ukupheka
Umsebenzi omunye womlilo kukuthi usetjenziselwa ukupheka Ukudla. Emakhaya  sipheka Ukudla esitofini samahle, emlilweni waphasi nofana esitofini segezi sisebenzisa umlilo okungiwo owenza bona Ukudla kuvuthwe kudleke. Lokhu kutjho bona umlilo kuyinto esiitlhogako ngamalanga ukuphila amaphilo wethu.
Umlilo uyasetjenziswa emafemini ekuncibilikisa iinsimbi nokwenza Amandla wesitimu

## Ubungozi bomlilo
Umlilo nanyana uqakathekile kodwana lokho nawungasetjenziswa ngokwefanelo ungaba yingozi khulu, ubulale nofana umotjhe khulu. Umlilo lokha nawungawutjhiya uvutha uwodwa ugagcina sele utjhisa  ibhoduluko nepahla yabantu. 

## Ukuphepha lokha nawusebenzisa umlilo.
Umlilo kuyinto engakafaneli bona idlale ngabantwana ngombana ungabatjhisa kabuhlungu nofana bagcine batjhisa imizi yemakhabo. Endaweni lapho kusetjenziswa khona umlilo khulu kufanele bona kube neengubhe zokuqima umlilo ovutha ngendlela engakafaneleki. Emakhaya kungafakwa ama alamu azwelela intuthu ukulekelela abantu bona bakghone ukuzwa lokha nakunalapho kutjha khona. 

Abantu akukafaneli batjhiye amakhandlela, nofana incephu zegway zivutha zodwa ngombana lokho kungadala umlilo ongakalindeleki. Kufanele abantu bangalisi iintambo zegezi ezingasebenzi kuhle zingakalungiswa ngombana nakho lokho kuyakghona ukudala umlilo ongatjhisa indawo nofana umuzi.

## Isiphetho
Umlilo kuyinto eqakathekilo emaphilweni wabantu ngombana Usilethela ukukhanya, ukufuthumala begodu sikghona ukupheka Ukudla. Umlilo Kuyinto eyenza bona ipilo ibelula kodwana lokha nawusebenzisa ngaphandle kokutlhogomela ungagcina utjhisa ipahla yabantu nofana ubabulala. Kufanele abantu batlhogomele ukuthi bawusebenzisa njani.
Amathambo

**Amathambo** kuyinto  ethekgha umzimba bona ukghone ukujama begodu ubenejamo.Amathambo womzimba nakapheleleko ama-206. Amathambo la woke anikela umzimba isekelo lokujama begodu nevikeleko. ayinto eqinileko begodi enziwe maphrotheyini,i- *collagen* kanye nama minerali khulu i *calcuim.*

### Imihlobo yamathambo
Amathambo amade, lawa mathambo amade  atholakala ezandleni neenyaweni.Amathambo amafitjhani kumathambo abumbeke njengebhoksi atholakala endololwaneni nasemkantjeni. Amathambo apataleleko abonakala ngokuthi amhlobo owondileko begodu opatalele. Atholakala ehloko, ethambeni elihlukanisa imbambo, Kanye nakizo imbambo.Amathambo angakabumbeki, kumathambo angaweli ndawo kweminye imihlobo yamathambo kodwana nawo kumathambo womzimba. Isibonelo ithambo lomgogodhla, lehlolo neledinini.Amathambo *wesesamoid* wona mathambo amancani ahlangana nemisipha. Isibonelo lithambo elihlanganisa idolo.

### Umsebenzi wamathambo
Amathambo asebenza ukunikela umzimba isekelo, akwenza bona ukghone ukujama njengomuntu begodu ukghone nokukhamba.Amathambo avikela izitho zomzimba eziqakathekileko zanga phakathi ezifana nehliziyo, amaphaphu. Amathambo avalela izitho lezi ukuze  zingalimamali lula. Amathambo enza bona sikghone ukukhamba ngombana abambene nemisipha bese kube lula ukuthi umuntu asuke endawen yinye aye kwenye ngaphandle kobudisi. Amathambo ngiwo enza amaseli amhlophe nabovu weengazi kanye amaplatelets. Amathambo afaka amaminerali afana ne-Calcium,phosphorus  ekungiwo enza bona amathambo ahlale aqinile.Kuqakathekile bona umuntu anakelele amathambo wakhe bona ahle anepilo ukuze azokukghona ukubalekela amalwele wamathambo afana ne arthritis, nofana i-osteoporosis.

Amathambo adlala indima ekulu emzimbeni womuntu ngomba aletha ivikeleko ezithweni zangaphakathi zomzimba. Enza bona umuntu akghone ukukhamba begodu enza umzimba ubumbeke. Kuqakathekile bona siwanakekele amathambo ukubalekela izifo eziphathelene nemathambo emzimbeni.

## Iinkomba
Umlomo

**Umlomo** kusisitho somzimba umuntu asisebenzisa ukukhuluma nokudla. Kusisitho esenza bona umuntu abenepilo. Umlomo wenziwe ngeendebe ezimbili zangaphasi nangaphezulu ekungizo ezenza bona umlomo ukghone ukuvaleka. Umlomo unemihlathi esemahlangothini wawo. Ngaphezulu ngaphakathi emlomeni kunolwangeni bese ngaphasi kunelimu. Umlomo unamazinyo ama-32 ngaphakathi kwawo Kanye namathe.

### Umsebenzi womlomo

#### Ukudla, ukugaya Ukudla, nokunambitha
Umlomo Sebenza ukuwamukela Ukudla umuntu akudlako bese uthome ugaye Ukudla lokho ngamazinyo ekusisitho esihlala gaphakathi komlomo. Ukudla kuthoma ukugayeka emlomeni ngaphambi kukuthi kudlulele emathumbini. Ukudla kuyeka umlomeni ukunzela bona kukghone ukwehla ngomphimbo kuye emathumbini.Umlomo unezinto ezenza bona umuntu akghone ukunambitha lokho akudlako okutjho bona akghone ukuzwa into ebabako, esudu, emuncu nofana eduma. Umuntu ukghona ukuzwa bona ukudla kumnandi nofana kumbi ngomlomo.

#### Ukukhuluma
Umlomo udlala indima ekulu ekutheni umuntu akghone ukukhuluma ngombana ngiwo owenza bona umuntu akghone ukwakha amagama begodu akghone nokuthi awaphimise. 

### Ukutlhogomela umlomo
Kufanele umlomo utlhogomelwe ngombana lokho kuzokuvikela bona umuntu angatholi amagcikwane emlomeni. Nawutlhogomela umlomo uzokwenza bona amazinyo ahlale ahlanzekile angaboli. Ukuba nomlomo ahlanzekile kwenza bona umlomo ungabi nephunga elimbi begodu ungatholi ukugula kweensini. Kwenza bona ube nokuzithemba lokha momothekako ngombana kuzokuvela amazinyo amahle ahlanzekileko.Umlomo usisitho somzimba esenza bona umuntu akghone ukukhuluma, ukunambitha Kanye nokudla. Kufanelwe unakekelwe ukuze ungabi namagcikwane nofana amazinyo angaphakathi kwawo angaboli. Ukutlhogomela umlomo kufanele ubhratjhe amazinyo begodu utlubhe upule umlomo ukususa amagcikwane angaba ngemlomeni. Kufuze ubalekele Ukudla okunesigwiri enengi nofana Ukudla okune aside ngombana ngikho okukhuthaza ukubola kwamazinyo neminye imiraro emlomeni. Kufanale uvakatjhele udorhodere wamazinyo ngasikhathi ukwenzela bona ukghone ukuthola imiraro yomlomo kusesenesikhathi bese uyilungise kusese nesikhathi.

## Iinkomba
Umzimba

Umzimba

**Umzimba** kuyinto ehlala umphefumulo womuntu. Kuyinto umuntu ayisebenzisa ukuphila, ukunyakaza. Umzimba ngiwo osenza bona sikghone ukuhlathulula bona umuntu unjani ngokubukeka. Ngaphandle komzimba umuntu angeze akghona ukuphila nanyana ukubonakala.

Umzimba kuyinto eyenziwe ngarherho(systems) amanengi asebenzisanako ukwenza bona umuntu aphile begodu abe epilo. Amarherho womzimba manengi begodu ahlukule ngokomsebenzi.

Amarherho womzimba

Irherho lokugayakudla

Le isebenza ukwenza Ukudla bona kugayeke emathumbuni bese umzimba udosa izakha mzimba ezitlhogaka ngaphakathi kokudla okugayekileko. Lokha okuzinsalelo kuyakhamba kuphume sele kumadede.

Irherho lamathambo

Amathambo kileli rherho ayasebenzisa ukuthi akghone ukunikela umuntu isekelo alitlhogako ukuthi enze imisebenzi yakhe yoke. Avikela izitho zangaphakathi komuntu ezenza bona ipilo yomuntu iragele phambili.

Irherho leengazi

Irherho leli yenza isiqiniseko sokuthi igazi liyakhamba umzimba woke womuntu lingathikamezeki. Ithumela igazi ehliziyweni Bese ihliziyo iyalimpopa ilizalise i-oksijini. Igazi elizele i-oksijini lisuka ehliziyweni lizale umzimba woke lifike nenyameni yomuntu. Leli esele liphelelwe yi-oksijini liyajika eskhumbeni nenyameni libuyele ehliziyweni njalo njalo.

Irherho lamasotja womzimba

Irherho leli isebenzisa izakhamzimba bonyana ukuqinisa amasotja womziba ukuthi akghone ukulwisana namagulo angafuna ukuhlasela umzimba womuntu uwenze ube buthakathaka.

Irherho lommoya

Lapha irherho leli iqinisekilsa bona umuntu udosa umoya ohlanzekileko i-oksijini uwuse emaphapheni bese umuntu akhiphe loyo osilaphazekileko obizwa bona yi khaboni dayoksayidi

Irherho yelwazi

Iapha Ingcondo yomuntu yenza bona umuntu akghone ukuphendula nofana ukwenza izenzo aphendula imininigwane ibhoduluko ahlala kilo eliyithumela engcondweni yakhe. Isibonelo lokha nangabe ubone inyoka, ingcondo yakho izokutjela bona ubaleke ngombana into oyibonako iyingozi ingakulimaza.

Irherho lokuzala

Leli lirherho eyenza bona umuntu akghone ukubeletha. Iqinisekisa bona abomma bakghone ukuya emalangeni cobe nyanga begodu bakghone ukuthwala abantwana lokha nabasidisi. Kibobaba iqinisekisa bona bahlale banembewu yokukwenza abamma babe sidisi.

Isiphetho

Umzimba kuyinto ehlanganeko kodwana enamasistimu amanengi ngaphakathi ekungiwo akghona ukwenza bona umuntu abe nepilo. Umnntu angeze aphila ngaphandle komzimba. Kufanele unakekelwe umzimba
Imali

**Imali** kuyinto yokuthenga, iqakathekile emaphilweni wabantu.Imali yenza bona abantu bakghone ukuba ukuthola amathuba,  ubudlelwano nokhunye. Imali kuyinto eyenza bona abantu bakghone ukutjala imali bebathole inzuzo. Imali imali isika mahlongothi womabili ngombana inobuhle nombumbi ebulethako emphakathini nephasini loke.Kunemali Yephepha nemali yamaseende. Imali yeSewula Afrika ibalwa ngamaranda.

### Amatjhuguluko obulethwa yimali
Imali kungaba yinto enamandla wokutjhaphulula umuntu imnikele izinto ezihle ezinengi. Umuntu nakanemali ukghona ukubulunga imali ngokwaneleko abe nokuthula emphefumulweni wakhe ngombana uyazi unemali ayibulungileko akghona ukuhlela ikusasa lakhe ngayo. Ukuba nemali kunikela umuntu ikululeko yokuthi akghone ukulandela amabhudango wakhe, akghone ukuvakatjhela indawo afuna ukuzivakatjhela. Umuntu nakane mali ukghona ukuphila ipilo yakhe ngendlela afuna ngayo angabi nesithiyo.Umuntu onemali uthola amathuba aneleko kwezefundo,kwezepilo nakweminye imikhakha eqakathekileko ngombana akghona ukubhadela. Umuntu lo ukghona ukuthoma irhwebo, ukuzithuthukisa nokukhula, bese athuthukise izinga lakhe lokuphila.

### Ubumbi bemali
Imali iletha ukungalingani phakathi kwabantu ngombana umuntu onemali uyahluka kilabo abanganayo. Kuthiwa boke abantu bayalingana ngaphasi komthetho kodwana imali iyakghona ukuphula umthetho  ngasikhathi, ngombana umuntu onemali uyakghona ukubhadela ibheyili aphume ejele lokha nagade avalelwe.Imali iyakghona ukwenzisa umuntu izinto zobutsotsi nobukhohlakali njengokuthi umuntu athengise iindakamizwa ukuze akghone ukuba yinjinga. Abanye abantu abanemali bayakghona ukuthenga abantu ukuze bakghone ukuthola isizo ngaphambi kwabanye abantu.

### Ukusebenzisa imali
Kuqakathekile bona abantu bafundiswe ngokusebenzisa imali ngokuhlakanipha.Bafundiswe ukusebenzisa ukuthatha inqunto ezihle zemali ukubalekela ukuphelelwa yimali bangakatjheji. Abantu kufanele bakwazi ukusebenzisa imali kuhle ngokuthi bathenge lokho abakudingako kwaphela bese bathathe imali eseleko bayoyibulunga. Abantu nafundiswa ngokusenzisa imali bakhona ukuhlela ukuthi bazoyisebenzisa bunjani begodu bayibulunge bunjani, benze lokho baqale iindingo abazokuba nazo ekusaseni labo.

## Iinkomba
Ihloko

**Ihloko** sisitho somzimba esinamehlo, iindlebe, ipumulo,umlomo, ubucopho Kanye nokhunye. Ihloko idlala indima ekulu ekutheni umuntu akghone ukucabanga, afunde, akhulume nabanye abantu begodu akghone ukuphila kubhoduluko yakhe. 

### Ukwakheka kwehloko
Ihloko yakheke ngethambo elibizwa bona yikhakhayi. Ithambo leli lihlukaniseke kabili nge-Cranium. I-cranium le ngiyo evalela ubucopho nobuso. Ihloko iphethe nezinye izakhiwo.Amehlo ngiwo enza bona umuntu kghone ukubona abantu, ibhoduluko nokhunye okusephasini. Amehlo athatha isithombe salokhu umuntu akubona bese akuse engcondweni ukuthi ingcondo ikghone ukuhlathulula ukuthi yini le umuntu ayibonako.Ilekelela umuntu akghone ukuzwa umdumo begodu udlulise imininingwana uyise engcondweni. Indlebe iyarhelebha umuntu bona akghone ukudzimelela.Ipumulo sisitho esenza bona umuntu akghone ukudosa begodu akiphe nommoya wokuphefumula. Umuntu ngepumulo ukghona ukurhogela iphunga elihle nelimnandi.Umlomo-Kuyisitho somzimba esenza bona umuntu akghone Ukudla nokusela amanzi ukuze asuthe begodu angomi. 

### Umsebenzi wehloko
Ihloko ngengcondo isebenza ukulawula ukunyakaza komuntu, begodu yehlisa  nofana ilawula imisebenzi eyenziwamzimba. Emehlweni, endlebeni, epumulweni nemlomeni isebenza  ukuthatha lokha umuntu akuzwako ezithweni lezi bese ikuse engcondweni bona ingcondo ikghone ukuhlathulula bona Khuyini, nofana kunjani.Ihloko isebenza ukwenza umuntu akghone ukhuluma nabanye abanye abantu akhulume ngamagama nangokubukeka kwabuso bakhe ngombana nobuso buyakhuluma ngaphandle kwamagama. Ubuso bukghona ukuveza bona umuntu uzizwa ngesikhathi leso umbona.Ihloko kufuze inakekelwe ngombana lokha umuntu nangakangalimala kumbi ihloko angagcina sele abanjwa magulo angalaphekiko afana nesifo sokuwa nofana aphathwa yihloko ebuhlungu engalaphekiko.Ihloko kusisitho smzimba esiqakathekileko esenza bona umuntu akgho ukukhuluma nokuthintana nabantu.

## Iinkomba
Amehlo

**Amehlo** kusisitho somzimba esisebusweni esenza bona umuntu akghone ukubona. Ilihlo lenza bona umuntu akghone ukubona umkhanyo bese athathe lokhu akubonako akuse engcondweni bonyana ingcondo iyokuhlaziya. Amehlo kumafesidiri wommoya ngombana akghona ukuveza umizwa yomuntu, ihloso nofana imicabango yangaphakathi.Amehlo enenkophe begodu ngaphezulu kwawo kunamatjhiya.Inkophe zivikela bona kungangeni iinsila emehlweni enzingenza bona umnutu aphandlwe.

### Ukkwakheka kwelihlo
Amehlo akheke ngamalarha nangezakhiwo ezinengi, esinye nesinye sinomsebenzi wawo. Ilarha lelihlo elingaphandle khulu yi khoniya. Isakhiwo sakhona sisandulungu begodu ngiyo evale ilihlo ngaphambili. Ngaphasi kwekhoniya kune-iris, ekuyimembreni enombala. Ilawula inani lomkhanyo ongena ngelihlweni. IPhuphili yimbobo encani ngaphakathi kwe- iris eyehlisa inani lomkhanyo engena ngelihlweni

Ngemuva kwe- iris kune-lens, lesi sisakhiwo esibonakalako esikghon ukutjhugulula ibumbeko bese sise umkhanyo ku retina. Iretina lilarha elitjhulula umkhanyo ube siyelelisi segezi esiya engcondweni bese ingcondo ikghone ukuhlathulula lokho umuntu akubonileko.Amehlo aqakathekile ngombana enza bona umuntu akghone ukubona yoke into esephasini.  Ngaphandle kwamehlo umuntu angekhe akghone ukuzwa ubumnandi bokuphila ngokupheleko.

## Iinkomba
Ihliziyo

**Ihliziy**o sisitho somzimba esisebenza ukupompa igazi elisemzimbeni. Ihliziyo iqakathekeko erherhweni legazi ngombana ngaphandle kwayo igazi angekhe lakghona ukukhamba emzimbeni. Ihliziyo ngiyo eyenza bona umzimba ube nepilo begodu usebenze. Umzimba angekhe wasebenza lokha ihliziyo nayingekho.

### Ukwakheka kwehliziyo
Ihliziyo inamakamero amane ngaphakathi ekuyi-atria yangesinceleni nayange sidleni. Bese kube nama ventricle, yesinceleni neyangesidleni. Wowkke amakamero la asebenza ukwamukelwa iingazi ezivela emzibeni ngmama veyini. Ama ventricle  makamero angaphasi ehliziyweni asebenza ukupompa igazi liphume ezimbeni ngama ngemisipha yama-artery.

### Umsebenzi wehliziyo
Uhliziyo isebenza ukupompa igazi ilizalise nge-oksijini nezakha mzimba bese igazi lko liya ezithweni zomzimba nenyameni. Iqinisekisa bona igazi ligeleza umzimba woke ngaphandle kokujama nofana ngaphandle koku thikamezeka.

### Ukukhamba kwegazi ehliziyweni
Igazi eliphelelwe yi-oksijini lisuka emzimbeni ngamaveyini bese libuyela ehliziyweni. Igazi leli lingena ehliziyweni lingena ngomsipha we superior ne inferior vena cava ungene ngaku-atria yangesidleni. Igazi likhamba liyokufika ku ventricle yangesidleni nge-tricuspid valve. Igazi liyampopeka lisuke ku ventricle yangesidleni bese liye emaphaphini lidluliswa yi-pulmonary artery. Igazi nalifika emaphaphini lithola nofana lizala nge-oksijini bese libuyela ehliziyweni lingene nge-atria yangesinceleni.Igazi leli bese liyadlula liyaphuma godu liyokungena ngaku ventricle yangesinceleni lisebenzisa I mitral valve. I-ventricle yangesinceleni ipompa igazi ilise ku aorta ekungiyo ebuyisela igazi emuva liye ezithweni zomzimba nenyameni .Ihliziyo isisitho somzimba umuntu angekhe akghona ukuphila ngaphandle kwaso. Sisebenza khulu ekukhambiseni iingazi umzimba woke ngaphandle kokujama.

## Iinkomba
Iinyawo

**Iinyawo** zomzimba zimbili ngilezi umuntu azisebenzisa ukukhamba. Inyawo linamathambo, imisipha kanye nenyama.

## Ukwakheka kweenyawo
Inyawo zinamathambo amanengi.Ithambo lesirubhini nofana ethangeni ngilo elide khulu enyamweni libizwa bona yi fumur. Bese kube nethambo ledolo elihlanganisa umlenze nethango. Mlenzeni kunethambo itibia ne fibula. Amathambo lawa athome edolweni ayokuphelela amkantjeni.

## Umsebenzi weenyawo
inyawo zisebenza ukulekelela umuntu bona akghone ukukhamba, nokudzimelela.Zikghona ukuthwala ubudisi bomzimba nokumsiza umuntu bona akhgone ukujama ngendlela afuna ngayo. Zikghona ukugijima nokuthi umuntu azisebenzise ukudlala umdlalo uyahlukahlukeneko. Ukungabi neenyawo akutjho bona umuntu angeze akghona ukuphila nofana ukwenza ezinye izinto. Banengi abantu abaphilako abanganazo iinyawo bakhamba ngesitulo samavilo.

## Imisipha esenyaweni
AmaQuadriceps

Lemisipha emine etholakala emathangeni eyenza bona idolo linqophe.

AmaHamstrings

Siqheema semisipha emithathu esesirubhini esenza bona idolo likghone ukugoba nofana ukugobeka.

Imisipha emaCalf

Siqheema semisipha emibili esembaleni eyenza bona inyawo linyakaze lula.

Imisipha i-Gluteal

Siqheema semisipha emithathu esesidunwini eyandisa isirubhi.
Ipumulo

**Ipumulo** isehloko ngaphezulu komlomo begodu ngaphasi kwamehlo. Inembobo ezimbili zokudosa ummoya. Ipumulo ngeyokuphefumula nokunukelela.Upumulo isebenza ukukghogela iphunga elingaba khona ngaphakathi kwebhoduluko. Ikghona ukusefa ummoya esiwuphefumulako ngaphambi kokuthi ungene ngaphakathi emzimbeni. Yenza ummoya bona bona ufuthumale ngaphambi kokuthi ufike emaphaphini

### Ukwakheka kwepumulo
Ipumulo inembobo ezimbili ekuthomeni kwayo, ngizo ezidosa ummoya ziwungenise nofana ziwukhiphe. Bese kubemsipha ohlukanisa imbobo ezimbili zepumulo. Umsipha lo ubizwa bona yi*-cartilage*. Besekube namathambo we *turbinate,* made ngokudaleka begodu awondile. Amathambo lawa ngiwo asebenza ukwenza bona ummoya ongena ngepumulweni ufuthumale. Okhunye kune olfactory epithelium ekuyimembreni yamafinyila ehlala ngaphakathi komgodi wepumulo. Into le inamaseli akhethekileko asebenza ukuzwelela iphunga nofana umnuko ongabakhona.

### Umsebenzi wepumulo
Ipumulo isebenza ukwenza amafinyila ekumamanzi adege aregako. Amafinyila akghona uku udosa ithuli, amagcikwane nokhunye okungazama ukungena ngepumulweni. Ikghona ukwenza bona umuntu akghone ukukghogela iphunga elingaba khona eduze kwakhe. Isibonelo umuntu angakghona ukuzwa iphunga lentuthu bese abone nofana alemuke bona kunento etjhako eduze nalapha akhona. Ikhona ukuphefumula, yenza ummoya bona ufuthumale ngaphambi kokuthi uye emaphatjhini. Ikghona nokuthi ivimbe amagcikwane bona angakghoni ukungena ngemaphatjhini. Ipumulo iyakghona ukulwisana namagulo.

## Iinkomba
Izandla

**Isandla** sisebenza ukulekelela umuntu bona akghone ukubamba izinto nofana ukwenza eminye yemisebenzi efana nokubetha izinto zomvumo, ukuluka,ukubamba into yokutlola. Izandla zomzimba zimbili ngilezi umuntu abamba ngazo izinto.  Isandla esinye nesinye sinemino emihlanu. Isandla sinamathambo, imisipha Kanye nenyama.Isandla siyakghona ukusikinyeka ngendlela esifuna ngayo. 

## Ukwakheka kwezandla
Isandla sinamathambo ama-27 nakapheleleko, ekufaka phakathi amathambo abizwa bona ma-carpal, metacarpals Kanye nama phalanges ngelimi lesiNgisi. Ama-Carpals abu-8, amathambo amancani. Ama metacarpals mathambo amahlanu. Ama-Phalanges wona mathambo ama-14 lawa enza imino nesithupha. Isandla sinemisipha engaphakathi nengaphandle. 

## Umsebenzi wezandla.
Zilekelela umuntu akghone ukuzwelela into bona ibutjhelela, iyahlaba, nofana iyakghwara. Sikghona ukwenz umuntu akgone ukuzwelela izinto zebhoduluko yakhe zinjani lokha nakazibambako.Izandla ziyakghona ukusebenza nekukhulumeni ngombana abantu abangezwako bayakghona ukusebenzisa izandla ukukhuluma baveze imizwa yabo, imibono kanye nemicabango yabo ngaphandle kokuthi bakhiphe iphimbo labo.

Izandla zilekelela amathulusi wetheknoloji bona akghone ukuwasebenza isibonelo Umuntu usebenzisa izandla ukubetha ihamura begodu nokusebenzia abomaliledini namakhomphyutha sisebeniza izandla ukuwenza asebenze.

Umuntu angakghona ukuphila anganazo izandla ngombana akusiso esithi nasikhutjhwako emzimbeni bese ipilo yomuntu ithikamezeke nofana iphele. Banengi abantu abanganazo izandla ngokwemvelo nofana ngokwenziwa ziintjhijilo abahlangana nazo epilweni bagcina banganazo kodwana basaphila begodu bsakghona ukwenza izinto abafuna ukuzenza.

## Isiphetho
Isandla siqakathekile emzimbeni womuntu ngomba sirhelebha umuntu bona akghona ukwenza imisebenzi yakhe yangemihla begodu akghone ukubamba ezwe izinto zinjani ngokuthi ziyahlaba nofana zibutjhelela
Amazinyo

**Amazinyo** amhlophe, ahlala ngaphakathi komlomo ngiwo enza bona umuntu akghone ukuluma izinto. Amazinyo womuntu nakapheleleko ama-32.Amazinyo abangaphasi nangaphezulu ngaphakathi komlomo. Umlomo ukghona ukwamukela ukudla bese amazinyo agaye ukudla lokho kughone ukwehla emphinjeni umuntu angarhameki. Amazinyo zizinto eziqinileko ngemlomeni ezenziwe nge *calcium*. Amazinyo ayingcenye yerherho lokugaya Ukudla. Anamathele phezulu kwensini begodu ayahluka ngokubumbeka, nangokusebenza. Kuna manzinyo wangaphambili asebenza ukuluma nokurathula, bese kube namazinyo wehlangothini ahlabako wowna  ngewokudabula Ukudla, kwalowo bese kube namazinyo wemhlathinini adage wokugaya Ukudla.

### Ukwakheka kwamazinyo
Amazinyo akhiwa yi- enameli ekulilarha elimhlophe eliqinileko elanza bona amazinyo angaboli nofana amotjheke. Bese kube ne-*Dentin* ekulilarha elithambileko elingaphakathi elakha izinyo ngokupheleleko. I-c*ementum* yona lilarha elivala umrabho wezinyo bese lirhelebhe ukulisekela ethambeni elimbane nala. Kube ne-*pulp* ekungiyo engaphakathi khulu ezinyweni.Yona iphethe amanevu nemithambo yeengazi.

### Umsebenzi wamazinyo
Amazinyo umuntu uwasebenzisela ukuluma nokuhlafunya izinto lezo azidlako. Amazinyo enza lokho ukuze umuntu akghone ukugwinya nokuthi ukudla kukhone ukugayeka emathumbini. Okhunye godu kukuthi amazinyo enza bona umuntu akghone ukukhuluma lokha nakunento afuna ukuyikhuluma. Amanye amagama akaphimiseki lula lokha nawunganawo amazinyo, nofana angeze wazwakala bona uthini nawuwakhulumako. Amazinyo enza bona ukghone ukuba muhle lokha nawuhlekako  begodu uhleke ngokuzithemba.

### Ukutlhogomela amazinyo
Kuqakathekile ukutlhogomela amazinyo ngombana lokho kuzokuvikela bona amazinyo angabi nomgodi ngaphakathi nokuthi amazinyo angaboli. Kufanale umuntu ahlanze amazinyo cobe lokha nakaceda Ukudla ukuze ahlale ahlanzekile. Umuntu lokha nakabona bonyana unomraro wamazinyo kufuze bona avakatjhele kudorhodere wamazinyo bona amrhelebhe ukuze akwazi ukuthi abe nazinyo anepilo. Amazinyo kuyinto kufanele anakelelwe ngombana arhelebha umuntu bona akghone ukudla, ukuhlafunyana kade nokuzithemba. Umuntu kufuze ahlale atlhogomela amazinyo wakhe ngokuthi awa bhrashe, begodu atlubhe nangezinto zokuhlalnza amazinyo khona azokuhlala ahlanzekile.

## Iinkomba
Iqanda

**Iqanda**   kuyinto eyindulungu nofana i-ovali ebekelwa ziinyoni ezisikazi nofana ezinye iinlwana, kukhombisa bona sele zizokuba nabantwana. Abantwana beenlwana lezi bakhula ngeengaba ngaphakathi kweqanda bekufike lapho iqephe llqanda ligamuka khona bese kuvele idzinyani nofana umntwana wesilwane leso. Iqanda kuyinto ebekelwa ziinyoni.

### Ukwakhekha kweqanda

#### 1. Iqephe lingaphandle

leqanda elivikela bona lokhu okungaphakathi kweqanda kungakhubazeki bese kumotjheke. Esikhathini esinengi ingaphandle leqanda libanzotho nofana mhlophe ngokombala.

#### 2 Ubumhlophe beqanda
busebenza bonya buvikele iyogu qanda bese iyinikele nazakhamzimba. Ubumhlophe beqanda buthambile bunjengamazi adege aregako. Ubumhlophe lobu abuanwo amafutha amanengi.

#### 3. Ubuthumbu beqanda

#### 4. Iyogu
Siqephu seqanda  esisarulani ngombala. Sizele ngama fat begodu sinikela udzinyani elisakhulako izakha mzimba nokudla ukuze lokghone ukukhula  izele ngama protheni, amaminerali kanye namavithamini.

### Umsebenzi weqanda
Iqanda lisebenza njengesibeletho ukuthwala isilwane nofana esilwane esikhulako esingakabelethwa bekufike isikhathi lapho sibelethwa khona. Iqanda lezinye iinlwana lisebenza njengesitjhebo. Isibonelo lokha ikukhu ibekelileko abantu bayakghona ukuthatha amaqanda lawa bayowadla nangabe ikukhu ayikathomi ukufukama. Abanye bayawasebenzisa amaqanda njesizeso sokwenza ubuso bona bube buhle bathathe ubumhlophe beqanda babuzese ebusweni njenge maskhi.iqanda liyasetjenziswa lokha nakubhagwako amakhekhe nofana ezinye izinto.Iqanda lukuthoma kwepilo yeenyoni nofana ezinye iinlwana, yeke iqanda libalulekile ngombana liletha ipilo eenlwaneni begodu liyakghona nokuba sitjhebo ebantwini.

## Iinkomba
Iindlebe

**Indlebe** sisitho somzimba esisehloko yomuntu emahlangothini womabili esisebenza ukuzwa. Woke umuntu uba neendlebe ezimbili ezwa ngazo ikulumo, umvumo namanye amatjhada.Indlebe kuyisitho somzimba esincani kodwana esenza umsebenzi umsebenzi aqakathekileko emzimbeni, ngombana ikghona ukwenza bona umzimba umuntu  akghone ukudzimela lokha nakajamileko begodu umuntu ukghona ukuthola ilwazi asebenzisa yona. Indlebe ikghona ukwenza umuntu bona akghone ukuphendula lokho atjelwe khona wakuzwa begodu ikghona ukuthi  zwe loke ihlobo lamatjhada enzekako begodu.

### Ukwakheka kwendlebe

#### Indlebe inesakhiwo sangaphandle nesangaphakathi.
Indlebe ihlukaniseke ngengaba esithathu kunendlebe yangaphandle, indlebe ephakathi kanye nendlebe yangaphakathi.Ithatha umdumo umunntu awuzwako bese iwufakae ngemgodini wendleni bona umdumo loyo ungene ngaphakathi. umgodi weendlebe unenhluthu ezincani ezenza bona ezivikela bona iindlebe ingangenwa ziinsila namagcinakwana.Indlebe ephakathi, le yindlebe encani enomgodi. Umgodi lo unanthambo amathathu abizwa bona ma-ossicles. Amathambi la ngiwo adlulisela umdumo esedromini yendlelbe ukuthi uye-endlebeni yangaphakathiIndlebe yangaphakathi,indlebe yangaphakathi inesakhiwo esimazombe esneza bona umdumo omavabhretjhini utjhuguluke bese ube yisiginali yegezi ezokuya engcondweni.

### Umsebenzi weendlebe
Iindlebe zisebenza ukwenza bona umuntu akghone ukuza itjhada elenzeka eduze naye nofane kude. Zithatha itjhada nofana umdumo umuntu awuzwako kubhoduluko lakhe bese zilise engcondweni lapho ingcono izokuhlathula khona bona yini umuntu ayizwako begodu kufanele ayiphendule bunjani. Zisiza umuntu bona akghone ukudzimelela lokha nakajamileko. Indlebe isebenza nokuthi umuntu akghone ukukhuluma ngombana lokha umuntu ufunda ukukhuluma ngokuthi ezwa kukhulunywa.Indlebe kusisitho esinqani somziba kodwana siqakathekile ukwenza ukuthi umuntu akghone ukuzwa nokuthi akghone ukukhuluma.

## Iinkomba
Ukugijima

## Ukugijima
**Ukugijima** kungeminye yemidlalo edlala eSewula Afrika. Ukuze umuntu akwazi ukugijima ibanga elide kufuze bona azibandule bekufike lapho sele azizwa khona ukuthi huyakghona ukukghodlhelela lokha nakagijimako. Ukugijima kuyinto engenziwa nanoma kungubani. Esikathini esinengi abantu bagijima lokha nabanjarhileko isibonelo umuntu angagijima nakatjhiywa yibhesi. 

## Ubuhle bokokugijima

### 1. Ukuba nepilo
Umuntu ogikimako umzimba kwakhe uba nepilo, ngombana iingazi zakhe zikghona ukukhamba kuhle emzimbeni ngaphandle kokuthikamezeka. Ukugijima kwenza bona nokuthi ihliziyo ibethe kuhle begodu ingabi semafutheni. Umuntu ogijimako akusilula bona abe nomzimba omkhulu nofana asahlwe magulu emzimbeni. Imisipha iyaluleka lokha nawugijimako bese ikghona ukugobeka ngendlela efuna ngayo. 

### 2. Ukukghodlhelela
Lokha nawuzijayeza ukugijima umzimba wakho ugcina sele uba nekghono lokukghodlhelela ungapheli ummoya lokha nawugijimako ugcine sele ujama. Umzimba uyajwayela ukuthi wena ngamalanga uhlala ugijima. Lokho kuyinto ehle khulu ngombana umzimba wakho ubanepilo. 

### 3. Ukuphumelela kwezemidlalo
Lokha nawukwazi ukugijima ibanga elide ungadinwa ungakghona ukugcina ungenela amaphaliswano wokugijima bese uthumbe ngombana uzabe usebenzisa ikghono lakho lokugijima. Lokhu kutjho bona ungagcina sele wenza imali ngokwazi ukugijima kwaphela. 

## Isiphetho
Ukugijima kuyinto enepilo abantu kufanele bazifundise ukugijima njengendlela yokuzithabulula, Lokhu kuzokqenza bona umzimba womuntu ubenepilo, akghone ukukghodlhelela angaphelelwa mummoya msinya.
Iyunivesithi ye-North-West

**IYunivesithi ye-North-West** ( **NWU** ) yiyunivesithi yomphakathi yokwenza irhubhululo etholakala emakhempasini amathathu e -Potchefstroom, Mahikeng ne-Vanderbijlpark eSewula Afrika . Iyunivesithi le yaba khona ngokuhlanganiswa ngomnyaka wee-2004 hlangana kwe- Potchefstroom University for Christian Higher Education, iyiyunivesithi ekulu, enomlando eyasungulwa ngomnyaka we-1869, nayo ebegade inegatja e-Vanderbijlpark ne-University of North-West (egade iyi- University of Bophuthatswana ).  Ngobujamo bayo obuhlanganisiweko, iYunivesithi ye-North-West yaba ngenye yamayunivesithi amakhulu khulu eSewula Afrika enenani lesithathu ngobukhulu babafundi ( ifundo yesikhathi esizeleko neyebanga ) enarheni.  I-NWU ihlangana namayunivesithi aphambili ekhayapha, e -Afrika nephasini loke.
Iyunivesithi ye-KwaZulu-Natal

**IYunivesithi yaKwaZulu-Natal** (**UKZN**; Zulu, Afrikaans) yiyunivesithi yokurhubhulula yomphakathi enamakhampasi amahlanu esifundeni saKwaZulu-Natal eSewula Afrika .  Yasungulwa mhlazana ilanga lili-1 kuTjhirhweni 2004 ngemva kokuhlanganiswa kweYunivesithi ye-Natal neYunivesithi ye-Durban-Westville .
Batho Abantu African Languages Association (BAALA)

I-BAALA yihlangano ezinikeleko ekukhangiseni, ekuthuthukiseni nekubulungeni amalimi weSewula Afrika nephasini mazombe. Lo mzamo osemthethweni wesigungu esilawula zamaLimi nomNyango wezobuNtu: IsiKolo sezamaLimi. https://www.baala.org.za/
Ibulungelo lemali

**Ibulungelo lemali** kuyindawo lapho abantu babeka khona imali yabo ngehloso yokuthi ihlale ibulungekile ingebiwa botsotsi. Indawo lezi abantu bakghona ukuya kizo bayokuboleka imali nafana bayokufaka kizo imali zabo. 

### Umsebenzi webulungelo lemali

#### Ukuboleka imali
Abantu lokha nabaneedingo zemali enengi, bayakghona ukuthi baye ebulungelweni lemali bayokuboleka iami yokuthi bafez iindingo zabe bese babhadele ibulungelo leamli kancani kancani. Lokha baboleka imali kufuze bayibuyisele inamakonyana wakhona phezulu, ngombana lokho kumthetho wokuboleka imali.

#### Ukufaka imali
Umuntu lokha nakazibona ukuth unemali enengi ayiphethe kuye uyakghona ukuthi ayiathathe ayoyifaka ebulungweni lemali ngehloso yokuthi ihlale ibulungekile ingetjiwa botsotsi. Abantu abanamabubulo bayakghona nabo ukuthi bathathe inzuzo ebayenze amabubulweni wabo bese bayoyibulunga ukuze bangalingeki bayidle nofana betjelwe yona.

#### Ukutjala imali
Abanye abantu abanemali bayakghona ukuthatha iimali zabo bayozitjala ebulungelweni lemali bese bazokukghona ukuthola inzuzo. Le into yenziwa babantu ebanemali enengi ngombana lokha nawubuke imali ebulungweli lemali ngehloso yokuyitjala, imali yakho uyikhipha ngemva kwesikhathi eside esibekiweko nakungenzeka bona uyikhiphe ngaphambi kobana isikhathi leso sifike kungagcina sele kudliwa wena imali kunokuthi wenze inzuzo.

#### Ukuthumelelana imali lula
Esikhathini sanje amabulungelo wemali sele anama-aplikhetjhini enza bona abantu bakghone ukuthumelela imali lula ngaphandle kokuthi baye ebulungelweni lemali. Lokhu kutjho bona abantu bakghona ukuthumelela imali ngananyana kungisiphi isikhathi selanga begodu imali leyi ingathathi isikhathi eside ukufika.

#### Ukunikela abantu iinluleko ngemali
Ebulungelweni lemali abasenzi bayakhona eminye yemisebenzi ebayenzako ukuthi banikele abantu iinluleko zokuthi bayisebenzise njani imali yabo. Lokhu bangakwenza ngokuthi babonise abantu ukuthi bakghona ukuthenga ukufikela kuphi begodu nokuthi bangenzi iinkolodo ezidlula imali ebayitholako ngombana lokho kungenza bona badose emuhlweni lokha nasele babuyisela imali yebhanka.

## Inkomba